Bangerz

Bangerz הוא אלבום האולפן הרביעי של הזמרת האמריקאית מיילי סיירוס. האלבום יצא לאור ב-4 באוקטובר 2013, על ידי חברת התקליטים RCA.

האלבום מכר מעל ל-3 מיליון עותקים ברחבי העולם וקיבל מועמדות גראמי לפרס אלבום הפופ הווקאלי הטוב ביותר לשנת 2015.

האלבום נכלל במספר רשימות שפרסמו גופי תקשורת שונים לסיכום האלבומים הטובים ביותר לשנת 2013, וסיכום האלבומים של העשור השני. כתב העת בילבורד דירג את האלבום במקום ה-91 ברשימתם "100 האלבומים הטובים ביותר של העשור השני". עטיפת האלבום דורגה במקום ה-33 ברשימת "50 עטיפות אלבומי הפופ הטובים ביותר ב-5 השנים האחרונות" שנערך על ידי מגזין Complex.

 רקע והפקה 

בשנת 2012 הכריזה סיירוס כי היא מתכוונת להתמקד בקריירה הקולנועית שלה, ובכך לוקחת הפסקה מהקריירה המוזיקלית שלה. באותה שנה היא הופיעה בסרטים LOL ומרגלת מתבגרת. היא גם לוהקה כמדבבת ראשית בסרט האנימציה העלילתי מפלצת של מלון, אך פוטרה מהפרויקט בגלל שהיא תועדה מלקקת עוגה בצורה מעוררת מחלוקת. השערורייה הזו שימשה אותה היטב לקאמבק מוזיקלי. בחודש ינואר 2013 סיירוס חתמה על חוזה הקלטות עם חברת RCA רקורדס. בחודש מרץ היא אישרה כי אלבום האולפן הרביעי שלה ייצא עד סוף שנת 2013. סיירוס הצהירה כי היא "התחילה מחדש" כאמנית לאחר שסיימה את הקשרים המקצועיים הקודמים שלה, שלדעתה פחדו בגלל הדימוי הציבורי המתפתח שלה. בראיון מאוחר יותר היא ציינה כי היא מכירה ב-Bangerz כאלבום הבכורה הרשמי שלה, ומתעלמת מהפרויקטים הקודמים שלה שפורסמו במהלך הפקת האנה מונטנה. במהלך הקלטת האלבום, סיירוס התכוונה להפיק מוצר סופי "מבוגר, סקסי ואמין" וציינה כי . אמנים אשר היוו השראה לאלבום כללו את ואן ריפאבליק וטימבלנד.

היא תיארה את המוזיקה באלבום כ"היפ-הופ דרומי מלוכלך" ושילבה בין סוגות מוזיקליות של היפ-הופ וקאנטרי, שלדעתה היוו "שילוב טוב". כדי להשיג צליל זה, סיירוס עבדה עם מפיקי היפ הופ שונים ביניהם מייק ויל מייד איט, מק מילר, פארל ויליאמס וטיילר, דה קריאייטור.

על תקופת ההפקה של האלבום, סיירוס אמרה שזו לא הייתה רק תקופה של מרדנות או "ספירלה" של סמים ותהילה, אלא בעיקר תקופה שבה עשתה באמת את מה שרצתה והשוותה את האלבום לאלבומים Miley Cyrus & Her Dead Petz ו-Something Beautiful, כלומר, נקודת מפנה שבה שלטה בעצמה באופן יצירתי מלא.

 סינגלים 
 "We Can't Stop" - יצא ב-3 ביוני 2013, כסינגל הראשון מן האלבום. הסינגל זכה להצלחה רבה והגיע למקום ה-2 במצעד הבילבורד הוט 100 ומכר כ-3.6 מיליון עותקים בארצות הברית. וב-19 ביוני, יצא הוידאו קליפ לשיר וקיבל כ-767 מיליון צפיות עד היום. ב-25 באוגוסט, הופיעה סיירוס עם השיר בטקס ה-"2013 MTV Video Music Awards".
 "Wrecking Ball" - יצא ב-25 באוגוסט 2013, כסינגל השני מן האלבום. הסינגל הגיע למקום ה-1 במצעד הבילבורד הוט 100 והפך לשיר הראשון של סיירוס שהגיע למקום הראשון בארצות הברית. ב-9 בספטמבר, יצא הווידאו קליפ לשיר וכעבור יממה אחת בלבד צבר הקליפ מעל 20 מיליון צפיות ובכך הפך לקליפ שגרף הכי הרבה צפיות תוך 24 שעות ב-Vevo. הקליפ גם היה לקליפ שהגיע הכי מהיר לסכום של 100 מיליון צפיות ב-VEVO (תוך 6 ימים).
 "Adore You" - יצא ב-19 בדצמבר כסינגל השלישי מן האלבום והגיע למקום ה-21 בבילבורד הוט 100 בשיאו ומכר 1,000,000 עותקים בארצות הברית.
סיירוס רצתה להוציא סינגלים נוספים מהאלבום, אך חברת התקליטים טענה שהיא עסוקה מדי בסיבוב הופעות כדי לצלם קליפים. היא רצתה לצלם קליפ לשיר "4x4" שכלל בוץ, רכבי שטח ומאבק בוץ עם סלבס. מנגד, חברת התקליטים לא אהבה שהשיר כולל שורות פרובוקטיביות ודחתה את הקונספט.

 מורשת 
סיירוס ציינה שהאלבום סווג בטעות על ידי התקשורת כ"מרד" או "ניתוק מהעבר", אבל מבחינתה זו לא הייתה אסטרטגיה אלא פשוט מי שהיא הייתה באותו זמן. היא סיפרה שבשנים 2011–2013, ההיפ-הופ נתפס בעיניה כ"רוקנרול של התקופה", לא כסגנון מוזיקלי אלא כתשוקה ואנרגיה תרבותית. היא נחשפה להיפ-הופ בעיקר דרך החברים שלה, וזה היה סגנון החיים שלה באותה תקופה, כולל הליכה להופעות בסתר.

סיירוס הדגישה שהיא לא רק צרכה את התרבות הזאת, אלא חיה אותה, היא הייתה בקשר אישי עם אמנים כמו ג'וסי ג'יי, ויז קאליפה, די ג'יי פול ומייק ויל מייד איט וכי שיתופי הפעולה עם אמנים כמו לודאקריס וביג שון לא היו יחסי תדמית, אלה היו חברויות אמיתיות והמשיכו גם בפרויקטים מאוחרים יותר כמו Miley Cyrus & Her Dead Petz.

 רשימת רצועות 

 מיקומי שיא 

 מצעדי סוף שנה 

 נתוני מכירות 

 קישורים חיצוניים 

 הערות שוליים 

קטגוריה:אלבומי מיילי סיירוס
קטגוריה:אלבומים באנגלית
קטגוריה:אלבומים שהופקו על ידי ד"ר לוק
קטגוריה:אלבומים שהופקו על ידי מייק ויל מייד איט
קטגוריה:אלבומים שהופקו על ידי סירקט
קטגוריה:אלבומים שהופקו על ידי פארל ויליאמס
קטגוריה:אלבומים שהוקלטו באולפני ההקלטות של וסטלייק
קטגוריה:אלבומים שהגיעו למקום הראשון במצעד האלבומים האוסטרלי
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי זהב בממלכה המאוחדת
קטגוריה:אלבומי פלטינה באוסטרליה
קטגוריה:אלבומי פלטינה כפולה ומעלה בארצות הברית
קטגוריה:אלבומי פלטינה משולשת בברזיל
קטגוריה:אלבומי חברת RCA רקורדס